turjo4nis/wikipedia-bn-dump-20250701 huggingface dataset:
জড় প্রসঙ্গ কাঠামো

চিরায়ত বলবিজ্ঞান এবং বিশেষ আপেক্ষিকতা তত্ত্বে, জড় প্রসঙ্গ কাঠামো হলো এমন এক প্রসঙ্গ কাঠামো যার কোন ত্বরণ নেই। জড় প্রসঙ্গ কাঠামোতে, বাহ্যিক কোন বল প্রয়োগ না করলে বস্তুর বেগের পরিবর্তন ঘটে না অথবা ত্বরণ ঘটে না। অর্থাৎ নিউটনের প্রথম গতিসুত্র এই প্রসঙ্গ কাঠামোয় কাজ করে। 

জড় প্রসঙ্গ কাঠামোকে গ্যালিলীয় প্রসঙ্গ কাঠমো বা নিউটনীয় প্রসঙ্গ কাঠামোও বলা হয়।

যেসব প্রসঙ্গ কাঠামোতে নিউটনের প্রথম গতিসূত্র অপরিবর্তিত থাকে তাদেরকে জড় প্রসঙ্গ কাঠামো বলে।

তথ্যসূত্র 

 Edwin F. Taylor and John Archibald Wheeler, Spacetime Physics 2nd ed. (Freeman, NY, 1992)
 Albert Einstein, Relativity, the special and the general theories, 15th ed. (1954)
 Poincaré, H. (1900) "La théorie de Lorentz et le principe de réaction", Archives Neerlandaises, V, 253-78

পদার্থবিজ্ঞান
চিরায়ত বলবিজ্ঞান
আপেক্ষিকতা তত্ত্ব
কক্ষপথ
কম্পিউটার গ্রাফিক্স

কম্পিউটার গ্রাফিক্‌স কম্পিউটার বিজ্ঞানের একটি শাখা যেখানে দৃশ্যমান বিষয়বস্তু কীভাবে ডিজিটাল উপায়ে সমন্বয় করা ও পরিবর্তন সাধন করা যায়, তা নিয়ে গবেষণা করা হয়। কম্পিউটার গ্রাফিক্‌স বলতে অনেকেই ত্রিমাত্রিক কম্পিউটার গ্রাফিক্‌স বোঝেন, তবে এই শাস্ত্রে দ্বিমাত্রিক গ্রাফিক্‌স এবং ছবি প্রক্রিয়াকরণের বিষয়গুলিও আলোচিত হয়।

কম্পিউটার গ্রাফিক্‌স শাস্ত্রটিকে নিচের চারটি প্রধান শাখায় ভাগ করা সম্ভব:
 জ্যামিতি: বিভিন্ন জ্যামিতিক তল কীভাবে উপস্থাপন ও প্রক্রিয়া করা হবে, তার গবেষণা
 অ্যানিমেশন: দৃশ্যমান বস্তুর চলন (motion) কীভাবে উপস্থাপন ও পরিবর্তন করা যায়, তার গবেষণা
 রেন্ডারিং: আলোর পরিবহন কীভাবে অ্যালগোরিদমের মাধ্যমে সৃষ্টি কর যায়, তার আলোচনা।
 ইমেজিং: ছবি আয়ত্তকরণ (image acquisition) এবং ছবি সম্পাদনা (image editing)

উল্লেখযোগ্য গবেষক 
 রোনাল্ড ফেডকিউ
 আইভান সাদারল্যান্ড

তথ্যসূত্র

বহিঃসংযোগ
লুইস সাহা

লুইস লরেন্ত সাহা (জন্ম ৮ আগস্ট ১৯৭৮, প্যারিস, ফ্রান্স) একজন ফরাসি আন্তর্জাতিক ফুটবল খেলোয়াড় যিনি ইংরেজ ক্লাব ম্যানচেস্টার ইউনাইটেডের পক্ষে প্রিমিয়ার লিগ খেলে থাকেন।

ইংরেজ ফুটবলে তার অভিষেক ঘটে ১৯৯৯ সালে মেটজ থেকে নিউকাসল ইউনাইটেড ক্লাবে ধারে এসে। এখানে তিনি ১১ খেলায় ১ গোল করেন। ২০০০ সালে তিনি ২.১ মিলিয়ন পাউন্ডের বিনিময়ে ফুলহ্যাম ক্লাবে খেলতে আসেন। এই ক্লাবে চার বছর দীর্ঘ মৌসুমে তিনি ৬৩ গোল করেন।

২০০৪ সালের জানুয়ারিতে তিনি ১২.৮২৫ মিলিয়ন পাউন্ডের বিনিময়ে ম্যানচেস্টার ইউনাইটেড ক্লাবে যোগ দেন। অ্যান্ডি কোলের ইউনাইটেড ত্যাগের পর যে ৯ নম্বর জার্সিটি খালি ছিল সেটি তাকে দেয়া হয়। ইউনাইটেডের পক্ষে ২০০৪ সালের ৩১ জানুয়ারিতে অভিষেক খেলায় সাহা ফ্রি-কিক থেকে একটি গোল করে দলকে ৩-২ গোলে জেতান। ২০০৪ সালের ফেব্রুয়ারিতে ফ্রান্স জাতীয় দলের পক্ষে অভিষেক খেলায় সাহা গোল করেন, যে খেলায় ফ্রান্স ২-০ গোলে বেলজিয়ামের বিপক্ষে জয়লাভ করে। ইউনাইটেডের হয়ে প্রথম ১৩ খেলায় সাহা ৭ গোল করেন এবং রুড ভ্যান নিস্তেলরয়ের সালে তার ভাল সমঝোতা গড়ে ওঠে।

সম্মাননা

ম্যানচেস্টার ইউনাইটেড 
 এফএ প্রিমিয়ার লিগ - বিজয়ী: ২০০৬/০৭ রানার্স আপ: ২০০৫-০৬
 লিগ কাপ - বিজয়ী: ২০০৬
 এফএ কাপ - রানার্স আপ: ২০০৪/০৫, ২০০৬/০৭

তথ্যসূত্র

বহিঃসংযোগ 
 
 FootballDatabase provides Louis Saha's profile and stats

১৯৭৮-এ জন্ম
ফরাসি ফুটবলার
ফ্রান্সের আন্তর্জাতিক ফুটবলার
ম্যানচেস্টার ইউনাইটেড ফুটবল ক্লাবের খেলোয়াড়
এভার্টন ফুটবল ক্লাবের খেলোয়াড়
ফুলহ্যাম ফুটবল ক্লাবের খেলোয়াড়
নিউক্যাসেল ইউনাইটেড ফুটবল ক্লাবের খেলোয়াড়
সান্ডারল্যান্ড এএফসির খেলোয়াড়
টটেনহ্যাম হটস্পার ফুটবল ক্লাবের খেলোয়াড়
প্রিমিয়ার লিগের খেলোয়াড়
লাৎসিয়ো স্পোর্টস ক্লাবের খেলোয়াড়
সেরিয়ে আ-এর খেলোয়াড়
লিগ ১-এর খেলোয়াড়
ফেরনঁ সাস্ত্রে জাতীয় প্রযুক্তি কেন্দ্রের খেলোয়াড়
ফুটবল ক্লাব মেসের খেলোয়াড়
প্যারিসের ফুটবলার
কৃষ্ণাঙ্গ ফরাসি ক্রীড়াবিদ
জীবিত ব্যক্তি
ফ্রান্সের অনূর্ধ্ব-২১ আন্তর্জাতিক ফুটবলার
ইংরেজ ফুটবল লিগের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
উয়েফা ইউরো ২০০৪ খেলোয়াড়
২০০৬ ফিফা বিশ্বকাপের খেলোয়াড়
ফরাসি প্রবাসী ফুটবলার
ইংল্যান্ডে প্রবাসী ফুটবলার
ইতালিতে প্রবাসী ফুটবলার
ইংল্যান্ডে ফরাসি প্রবাসী ক্রীড়াবিদ
ইতালিতে ফরাসি প্রবাসী ক্রীড়াবিদ
পুরুষ ফুটবল ফরোয়ার্ড
পার্ক জি-সুং

পার্ক জি-সুং (জন্ম ফেব্রুয়ারি ২৫, ১৯৮১) একজন দক্ষিণ কোরীয় ফুটবল খেলোয়াড় যিনি বর্তমানে কে লিগ ১ জেওনবুক হুন্দাই মোটরস এর উপদেষ্টা হিসেবে নিয়োজিত।

ইউরোপে খেলা শ্রেষ্ঠ এশীয় খেলোয়াড় হিসেবে পার্ক সুপরিচিত। পার্কের সবচেয়ে বড় গুণ হচ্ছে তার গতি এবং ফিটনেস, যা তাকে ম্যানচেস্টার ইউনাইটেডের একজন সফল মধ্যমাঠের খেলোয়াড়ে পরিনত করেছে।

দক্ষিণ কোরীয় ও পিএসভি আইন্দোভেনের সমর্থকদের কাছেও পার্ক সমভাবে আদৃত। ২০০২ ফিফা বিশ্বকাপে পার্ক দক্ষিণ কোরিয়াকে সেমি-ফাইনালে উন্নীত করতে বিশাল ভূমিকা রেখেছেন। ২০০৪-০৫ মৌসুমে তিনি পিএসভি আইন্দোভেনকে উয়েফা চ্যাম্পিয়নস লিগের সেমিফাইনালে ওঠাতে কার্যকর ভূমিকা পালন করেন। তিনি দক্ষিণ কোরিয়ার প্রথম ফুটবলার হিসেবে প্রিমিয়ার লিগে অংশ নেয়ার সুযোগ পান।

প্রাণবন্ত দম ও শারীরিক ক্ষমতার কারণে তার পিএসভির সতীর্থরা কৌতুক করে বলতেন পার্ক পিঠে একটা অক্সিজেন ট্যাংক নিয়ে খেলে থাকে, একই কারণে ইউনাইটেডে তাকে ডাকা হত ত্রি লাং-পার্ক বা তিনটি ফুসফুসওয়ালা পার্ক নামে। এই সকল নামেই তার শক্তি সামর্থ্য ও গতির প্রমাণ পাওয়া যায়। পার্ক ৯০ মিনিট সময়ের পুরোটাই সমান শক্তিতে খেলতে অভ্যস্ত।

ম্যানেজারদের কাছে বিনয়ী পার্ক সর্বদাই সমাদৃত। তার একটাই সমস্যা আর সেটি হচ্ছে গোলদানের ব্যাপারে। তিনি গোলদানের ক্ষেত্রে তেমন পারদর্শিতা দেখাতে পারেননি।

তথ্যসূত্র

বহিঃসংযোগ 
 
 FootballDatabase :: Ji Sung Park
 Profile at GFDb.com
 Park's Manchester United bio
 Profile at UEFA.com
 
 Profile from the Premier League
 Description from CBC Sports.

১৯৮১-এ জন্ম
দক্ষিণ কোরীয় ফুটবলার
ফুটবল মধ্যমাঠের খেলোয়াড়
ম্যানচেস্টার ইউনাইটেড ফুটবল ক্লাবের খেলোয়াড়
প্রিমিয়ার লিগের খেলোয়াড়
২০০২ ফিফা বিশ্বকাপের খেলোয়াড়
২০০৬ ফিফা বিশ্বকাপের খেলোয়াড়
জীবিত ব্যক্তি
কুইন্স পার্ক রেঞ্জার্স ফুটবল ক্লাবের খেলোয়াড়
এশিয়ান গেমসে ব্রোঞ্জপদক বিজয়ী দক্ষিণ কোরীয়
২০১১ এএফসি এশিয়ান কাপের খেলোয়াড়
দক্ষিণ কোরিয়ার অনূর্ধ্ব-২০ আন্তর্জাতিক ফুটবলার
দক্ষিণ কোরিয়ার আন্তর্জাতিক যুব ফুটবলার
দক্ষিণ কোরিয়ার অনূর্ধ্ব-২৩ আন্তর্জাতিক ফুটবলার
দক্ষিণ কোরিয়ার অলিম্পিক ফুটবলার
দক্ষিণ কোরীয় প্রবাসী ফুটবলার
জাপানে দক্ষিণ কোরীয় প্রবাসী ক্রীড়াবিদ
জাপানে প্রবাসী ফুটবলার
পিএসভি আইন্দোভেনের খেলোয়াড়
২০১০ ফিফা বিশ্বকাপের খেলোয়াড়
দক্ষিণ কোরিয়ার আন্তর্জাতিক ফুটবলার
২০০০ গ্রীষ্মকালীন অলিম্পিকের ফুটবলার
ফিফা সেঞ্চুরি ক্লাব
২০০১ ফিফা কনফেডারেশন্স কাপের খেলোয়াড়
ইংল্যান্ডে প্রবাসী ফুটবলার
নেদারল্যান্ডসে প্রবাসী ফুটবলার
এরেডিভিজির খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
জে২ লিগের খেলোয়াড়
জে১ লিগের খেলোয়াড়
সিউলের ব্যক্তি
ফুটবলে এশিয়ান গেমস পদক বিজয়ী
২০০২ এশিয়ান গেমসের ফুটবলার
ফুটবল উপযোগী খেলোয়াড়
২০০২ এশিয়ান গেমসের পদক বিজয়ী
২০০২ কনকাকাফ গোল্ড কাপের খেলোয়াড়
পুরুষ ফুটবল মধ্যমাঠের খেলোয়াড়
কিয়োতো সাঙ্গা ফুটবল ক্লাবের খেলোয়াড়
পাঠ্যবস্তু খণ্ডায়ন

পাঠ্যবস্তু খণ্ডায়ন বা টেক্সট খণ্ডায়ন () বলতে কোন একটি প্রদত্ত পাঠ্য বিষয়বস্তু বা টেক্সট-কে শব্দ বা অর্থপূর্ণ এককে বিভাজিত করাকে বোঝায়। ধারণা করা হয় যে লিখিত বা মুদ্রিত কোন পাঠ্যবস্তু পড়ার সময় মানুষের মনে পাঠ্যবস্তু খণ্ডায়ন প্রক্রিয়া চলে। এছাড়া স্বাভাবিক ভাষা প্রক্রিয়াজাতকরণের সময় কম্পিউটারের মাধ্যমে কৃত্রিম উপায়ে পাঠ্যবস্তু খণ্ডায়ন করা হয়।

যেসমস্ত ভাষার লিখিত রূপে শব্দের সীমানা সহজেই বোঝা যায়, যেমন - ইংরেজি বা বাংলা ভাষার ক্ষেত্রে স্পেস বা ফাঁকা স্থানের উপস্থিতি, কিংবা আরবি ভাষায় শব্দের শুরু বা শেষে বর্ণসমূহের নির্দিষ্ট লক্ষণবাচক রূপ, সেসব ভাষায় পাঠ্যবস্তু খণ্ডায়ন করা তুলনামূলকভাবে সহজ। কিন্তু যেসব ভাষায় সহজে এরকম চাবিকাঠি খুঁজে পাওয়া যায় না, তাদের ক্ষেত্রে পরিসংখ্যানিক সিদ্ধান্ত গ্রহণ, বড় অভিধান, বাক্যতাত্ত্বিক ও আর্থিক সীমাবদ্ধতা, ইত্যাদির সাহায্য নিতে হয়।

স্বাভাবিক ভাষা প্রক্রিয়াজাতকরণে শব্দ ও বাক্যের সীমানা খুঁজে বের করার কৌশল আলোচিত হয়। এই কৌশলগুলি প্রায় ক্ষেত্রেই কোন একটি বিশেষ জাতীয় পাঠ্যবস্তুর জন্য প্রযোজ্য। যেমন - সাধারণ সংবাদের পাঠ্যবস্তু খণ্ডায়নের কৌশল এবং চিকিৎসাবৈজ্ঞানিক পাঠ্যবস্তুর খণ্ডায়নের কৌশল থেকে অনেক ভিন্ন। সাধারণত যে ডোমেন বা ক্ষেত্রের পাঠ্যবস্তু খণ্ডায়ন করা হবে, তার একটি বড় কর্পাস বা ভাষাংশ নিয়ে গবেষণা কাজ শুরু হয়। যন্ত্র শিখনের কৌশলগুলির সাহায্য নেয়া হয়।

আরও দেখুন 
 স্বাভাবিক ভাষা প্রক্রিয়াজাতকরণ
 উক্তি শনাক্তকরণ
 হাইফেনীকরণ
 শব্দসংখ্যা

স্বাভাবিক ভাষা প্রক্রিয়াজাতকরণ
লিখন পদ্ধতি
স্বাভাবিক ভাষা প্রক্রিয়াজাতকরণের কাজ
প্রসঙ্গ কাঠামো

পদার্থবিজ্ঞানে কোনো বস্তুর গতি ব্যাখ্যা করার জন্য একটি প্রসঙ্গ কাঠামোর প্রয়োজন হয় যার সাপেক্ষে ঐ বস্তুটির গতির সম্যক অবস্থা বর্ণনা করা যায়। যে দৃঢ় বস্তুর সাপেক্ষে কোন স্থানে কোন বিন্দু বা বস্তুকে সুনির্দিষ্ট করা হয় তাকে প্রসঙ্গ কাঠামো বা  frame of reference বা reference frame বলে।
কোন টেবিল, ঘরের মেঝে, রাস্তা, পার্ক, পৃথিবীপৃষ্ঠ, সূর্য, ছায়াপথ যে কোন কিছুকে প্রসঙ্গ কাঠামো হিসেবে বিবেচনা করা যায়। তবে এদের সবসময়ই সুনির্দিষ্ট করতে হবে।

সংজ্ঞা 
"কোন বস্তুর গতি ব্যাখ্যা করার জন্য একটি সুনির্দিষ্ট  ত্রিমাত্রিক স্থানাঙ্ক ব্যবস্থা বিবেচনা করা হয় , যার সাপেক্ষে বস্তুটির গতি বর্ণনা করা হয়। একে প্রসঙ্গ কাঠামো বলে।"

"পরস্পর লম্ব তিনটি সরলরেখা  দ্বারা  গঠিত  যে স্থানাঙ্ক  ব্যাবস্থার সাহায্যএ কোন বস্তুর অবস্থান  বা গতি নির্ণয় করা যায়  তাকে  প্রসঙ্গ  কাঠামো  বলে।"

একমাত্রিক প্রসঙ্গ কাঠামো
একমাত্রিক গতির ক্ষেত্রে যে সরল রেখা বরাবর বস্তুটি গতিশীল প্রথমেই তার একটি বিন্দুকে মূলবিন্দু এবং একটি দিককে ধনাত্মক ধরে নিতে হয়। এর পর এই প্রসঙ্গ কাঠামোর সাপেক্ষে যাবতীয় পরিমাপ করতে হয়। ধরা যাক, পূর্ব পশ্চিমে বিস্তৃত একটি সোজা সড়ক বরাবর একটি সাইকেল গতিশীল। এখন এই সাইকেলের গতি বর্ণনার জন্য আমরা এ সড়ককে প্রসঙ্গ কাঠামো বিবেচনা করতে পারি। এই সড়কের উপর অবস্থিত যে কোন সুবিধাজনক বিন্দুকে মূলবিন্দু ধরা যেতে পারে। রাস্তার ধারে অবস্থিত একটি বড় গাছের পাশের বিন্দুকে মূলবিন্দু এবং রাস্তাটিকে x-অক্ষ ধরা যাক। ধরা যাক, পূর্ব দিক একক ভেক্টর i এর জন্য ধনাত্মক

দ্বিমাত্রিক প্রসঙ্গ কাঠামো
দ্বিমাত্রিক গতি বর্ণনা করার জন্য দুইটি অক্ষের তথা দ্বিমাত্রিক প্রসঙ্গ কাঠামোর প্রয়োজন হয় । কোন তলে আনুভুমিক বরাবর X-অক্ষ ও উলম্ব বরাবর Y-অক্ষ এবং এদের ছেদ বিন্দুকে মূল বিন্দু ধরে ঐ তলে চলমান বস্তুর গতিই হলো  দ্বিমাত্রিক গতি  ।যেমন ,বোর্ডের উপর দিয়ে চলমান কোন পিপড়ার গতি দ্বিমাত্রিক গতি।

ত্রিমাত্রিক প্রসঙ্গ কাঠামো
ত্রিমাত্রিক গতি বর্ণনা করার জন্য তিনটি অক্ষের তথা  ত্রিমাত্রিক প্রসঙ্গ কাঠামোর প্রয়োজন হয় । কোন স্থানে (space) একটি বিন্দু কল্পনা করে ঐ বিন্দুতে তিনটি পরস্পরছেদী রেখা যাদেরকে X-অক্ষ,Y-অক্ষ এবং Z-অক্ষ ধরা হয় ।  যেমন, প্লেনের গতি ত্রিমাত্রিক গতি। ; এর গতি বুঝানোর জন্য  সর্বদা  পূর্ব-পশ্চিম,উত্তর-দক্ষিণ এবং উপর-নিচ তিনটি মান উল্লেখ করা প্রয়োজন  ।

তথ্যসূত্র

গতিবিজ্ঞান
সদিক রাশির ক্যালকুলাস

ভেক্টর ক্যালকুলাস () (ভেক্টর বিশ্লেষণ "vector analysis" নামেও পরিচিত) গণিতের একটি শাখা যেখানে দুই বা তার বেশি মাত্রার মেট্রিক জগতে ভেক্টরসমূহের বহুচলকীয় বাস্তব বিশ্লেষণ নিয়ে গবেষণা করা হয়। ভেক্টর ক্যালকুলাস কতগুলি সূত্র ও সমস্যা সমাধানের কৌশলের সমাহার যা প্রকৌশল ও পদার্থবিজ্ঞানে কাজে আসে। কোয়ার্টারনায়ন বিশ্লেষণের মধ্য দিয়ে ভেক্টর বিশ্লেষণের সূত্রপাত হয়। মার্কিন বিজ্ঞানী জে উইলার্ড গিব্‌স এবং ব্রিটিশ ফলিত গণিতবিদ অলিভার হেভিসাইড ভেক্টর ক্যালকুলাসের প্রথম বিধিবদ্ধ রূপ দেন।

পদটীকা 
 There is also the perp dot product, which is essentially the dot product of two vectors, one vector rotated by π/2 rads, equivalently the magnitude of the cross product:
,

where θ is the included angle between v1 and v2. It is rarely used, since the dot and cross product both incorporate it.

তথ্যসূত্র 

 
 
 
 Chen-To Tai (1995). A historical study of vector analysis. Technical Report RL 915, Radiation Laboratory, University of Michigan.

বহিঃসংযোগ 
 
 
 Vector Calculus Video Lectures from University of New South Wales on Academic Earth
 A survey of the improper use of ∇ in vector analysis (1994) Tai, Chen
 Expanding vector analysis to an oblique coordinate system
 Vector Analysis: A Text-book for the Use of Students of Mathematics and Physics, (based upon the lectures of Willard Gibbs) by Edwin Bidwell Wilson, published 1902.
 Earliest Known Uses of Some of the Words of Mathematics: Vector Analysis

ক্যালকুলাস
ভেক্টর ক্যালকুলাস
গাণিতিক পদার্থবিজ্ঞান
ওয়েস্টমিনস্টার প্রাসাদ

ওয়েস্টমিন্‌স্টার প্রাসাদ লন্ডনের একটি প্রাসাদ যা হাউজ অফ পার্লামেন্ট নামেও পরিচিত। এই প্রাসাদে যুক্তরাজ্যের আইনসভার দুই কক্ষের (হাউজ অফ লর্ডস এবং হাউজ অফ কমন্‌স) রাজনীতিবিদরা রাষ্ট্র পরিচালনা সংক্রান্ত কাজে একসাথে বসেন। লন্ডনের অধীনে স্বায়ত্তশাসনপ্রাপ্ত নগরী ওয়েস্টমিন্‌স্টারে টেম্‌স নদীর উত্তর কূল ঘেঁষে এই প্রাসাদটি অবস্থিত। হোয়াইট হল-এর সরকারি দালানসমূহের বেশ নিকটেই এর অবস্থান।

এই প্রাসাদ পৃথিবীর সর্ববৃহৎ আইনসভা তথা সংসদ হিসেবে স্বীকৃত। প্রাসাদের নকশা অত্যন্ত জটিল। বর্তমানে এই দালানে ১,২০০টি কক্ষ, ১০০টি সিঁড়ি এবং প্রায় তিন কিলোমিটারেরও বেশি দীর্ঘ প্রশস্ত বারান্দা রয়েছে। প্রাসাদের অভ্যন্তরের ওয়েস্টমিন্‌স্টার হলের রয়েছে বিশেষ ঐতিহাসিক গুরুত্ব। ঊনবিংশ শতাব্দী থেকে এখানে বর্তমান সরকারি কাজকর্মের সূচনা ঘটে। বর্তমানে এখানে বিশেষ বিশেষ অনুষ্ঠান হয়ে থাকে, যেমন: লাইং ইন স্টেট এবং জুয়েল টাওয়ার। কয়েক শতাব্দী ধরে এই প্রাসাদের রক্ষণাবেক্ষণ এবং পরিচালনার দায়িত্ব ছিল রাণীর প্রতিনিধি লর্ড গ্রেট চেম্বারলেইনের। ১৯৬৫ সালে রাজপরিবারের সাথে চুক্তি করার মাধ্যমে এর পরিচালনার ভার আইনসভার দুই কক্ষের কাছে সমর্পণ করা হয়। অবশ্য বেশ কিছু আনুষ্ঠানিক কক্ষ এখনও লর্ড গ্রেট চেম্বারলেইন নিয়ন্ত্রণ করেন।

১৮৩৪ সালে আগুন লাগায় প্রাসাদের অনেকাংশ পুড়ে গিয়েছিল। বর্তমানের আইনসভার কক্ষগুলো পরবর্তী ৩০ বছর ধরে নির্মাণ করা হয়। এই নির্মাণকাজের স্থপতি ছিলেন স্যার চার্লস ব্যারি (১৭৯৫ - ১৮৬০) এবং তার সহযোগী অগাস্টাস ওয়েলবি পুজিন (১৮১২ - ১৮৫২)। ওয়েস্টমিন্‌স্টার হল এবং সন্নিহিত সেন্ট স্টিভেন্‌স চ্যাপেলের নকশা এই পুনর্নির্মাণ কাজে অনুসৃত হয়।

তথ্যসূত্র

বহিঃসংযোগ 
 অফিসিয়াল ওয়েবসাইট
 আইনসভায় দর্শনার্থীদের গাইড
 ওয়েস্টমিনিস্টার প্রাসাদের পূর্ণ চিত্র

ওয়েস্টমিন্‌স্টার
ইউরোপের সংসদীয় দালান
যুক্তরাজ্যের আইনসভা
লন্ডনের রাজকীয় দালান
লন্ডনের বিশ্ব ঐতিহ্যবাহী স্থান
ওয়েস্টমিনস্টারের প্রাসাদ
লন্ডনের ভবন ও স্থাপনা
যুক্তরাজ্যের সরকারি বাসভবন
ওয়েস্টমিনস্টারের দর্শনীয় স্থান
জাতীয় আইনসভার আসন
টেম্‌স নদী

টেম্‌স নদী (ইংরেজি: River Thames রিভ়ার্‌ টেম্‌জ়্‌) ইংল্যান্ডের দক্ষিণাঞ্চল দিয়ে প্রবাহিত অন্যতম প্রধান একটি নদী। লন্ডন শহর এই নদীর তীরে অবস্থিত। লন্ডনের পাশ দিয়ে প্রবাহিত হবার কারণেই এই নদী বিখ্যাত, অবশ্য আরও বেশ কিছু শহর ধুয়ে দিয়ে গছে এই নদীটি। এর মধ্যে রয়েছে অক্সফোর্ড, রেডিং এবং উইন্ডসর। নদীর নামের উৎপত্তি ঘটেছে টেম্‌স উপত্যকা থেকে। এই উপত্যকাটি অক্সফোর্ড, পশ্চিম লন্ডন এবং টেম্‌স গেটওয়ের মধ্যবর্তী স্থানে অবস্থিত। এই উপত্যকাকে কেন্দ্র করেই টেম্‌স প্রবাহিত হয়েছে।

বহিঃসংযোগ 
 The River Thames Guide - Covers all aspects of the Thames including Accommodation, Thames Information, etc.
 The Official guide to the River Thames - Information on boating, fishing, walking and places to eat, drink and stay.
 The Thames Estuary Partnership
 River Thames
 Article includes map of the River Thames catchment area 
 Thames Gallery at the River and Rowing Museum, Henley-on-Thames

যুক্তরাজ্যের নদী
লন্ডনের দর্শনীয় স্থান
শিখ

শিখ ধর্মের অনুসারীদেরকে শিখ বলা হয়। এই শব্দটি সংস্কৃত ভাষা থেকে এসেছে। মূলত সংস্কৃত শিষ্য শব্দ থেকে এই শব্দটি এসেছে। শিষ্য মানে শিক্ষার্থী বা শিক্ষানুরাগী। অথবা সংস্কৃত শব্দ শিক্ষা থেকে এই শব্দের উৎপত্তি, যার অর্থ হলো নির্দেশ, উপদেশ ইত্যাদি। ১৫ শতাব্দীতে ভারতের পাঞ্জাব প্রদেশে এ ধর্মের গোড়াপত্তন হয়। একজন শিখ তার গুরুর অনুসারী হয়।
একজন শিখকে চেনার উপায় হলো পাঁচটি "ক"। ১-কেশ (চুল)। ২-কারা (শিখদের ডানহাতে পড়ার বিশেষ বন্ধনী)। ৩-কৃপাণ (ছোট এক প্রকারের তরবারি)। ৪-কাশেরা (বিশেষ ধরনের অন্তর্বাস)। ৫-কঙ্গ (পাগড়ীর সাথে থাকা চিরুনী)। তবে এগুলো তাদের চিহ্ন যাদেরকে ধর্মীয় নিয়ম মেনে বিশেষভাবে পরিশুদ্ধ করা হয়েছে। এছাড়া মুখভর্তি দাড়ি, পাগড়ি বা ডান হাতে কারা দেখে অনায়াসেই একজন শিখকে চিহ্নিত করা সম্ভব। ব্রেসলেটটিকে পাঞ্জাবি ভাষায় "কারা" বলা হয়। এছাড়া তাদের অধিকাংশ পুরুষের নামে "সিং" (সিংহ) এবং নারীদের নামে "কাউর" (রাজকন্যা) উপাধি থাকে। শিখদের অধিকাংশই বসবাস করে ভারতের পাঞ্জাব এলাকায়। অবশ্য পৃথিবীর বিভিন্ন অঞ্চলেও তাদের বিস্তৃতি রয়েছে।

শিখ গুরুবৃন্দ

তথ্যসূত্র

বহিঃসংযোগ 

 পাক্ষিক শিখ স্পেকট্রাম
 Sikhism Guide - Guide to Sikhism
 Guru Gobind Singh Study Circle - A Socio-Religious Non-Profit Sikh Organization (ISO 9001:2000 Certified)
 information regarding Sikhism - Contains rare photos of Sikhism
 The Sikhism Home Page - General resource site introducing the main concepts of Sikhism.
 The Sikh Missionary Society (UK) - Non-profit organization dedicated to promoting the Sikh religion, culture and history.
 Sikh Videos Gurbani Kirtan - Exclusive Videos site on Sikh Religion.
 [http://www.allaboutsikhs.com/ All'''' About Sikhs] - Sikhism'''' resource site.
 Sri Granth - Guru Granth Sahib search engine with additional scriptural resources.

শিখধর্ম
শিখ
একেশ্বরবাদী ধর্ম
জাতিগত-ধর্মীয় গোষ্ঠী
পাঞ্জাবি শব্দ ও বাক্যাংশ
ধর্মীয় পরিচয়
গুরু নানক

গুরু নানক দেব () (; , Urdu: ,  (এপ্রিল ১৫, ১৪৬৯ - সেপ্টেম্বর ২২, ১৫৩৯) শিখ ধর্মের প্রবক্তা এবং এই ধর্মের প্রথম গুরু। প্রতি বছর কার্তিক পূর্ণিমা তিথিতে তার জন্মোৎসব পালিত হয়। তিনি বহু স্থানে ভ্রমণ করে মানুষের মধ্যে এক ঈশ্বরের মতবাদ প্রচলন করেন। তিনি সমতা, ভ্রাতৃত্ব ও সদাচরণের ওপর নির্ভর করে একটি অনন্য ধর্মীয়, সামাজিক ও রাজনৈতিক ব্যবস্থা প্রচলন করতে সক্ষম হন। শিখ ধর্মে বিশ্বাস করা হয়ে থাকে যে, পরবর্তী শিখ গুরুদের গুরুপদ লাভের সময় তাদের মধ্যে গুরু নানকের ঐশ্বরিক ক্ষমতা, ধর্মীয় কর্তৃত্ব ও পবিত্রতা  প্রবাহিত হয়ে থাকে।

পরিবার ও প্রথম জীবন 

গুরু নানক ১৪৬৯ সালের ১৫ই এপ্রিল লাহোরের নিকটে অবস্থিত রায় ভোয় কি তালবন্দী গ্রামে এক হিন্দু পরিবারে জন্মগ্রহণ করেন। বর্তমানে এই স্থানটি পাকিস্তানের নানকানা সাহিব নামে পরিচিত। তার বাবার নাম ছিল মেহতা কল্যাণ দাস বেদী এবং মাতার নাম ছিল তৃপ্তা দেবী। মেহতা কল্যাণ দাস বেদী একজন পাটোয়ারি ছিলেন যিনি গ্রামের মুসলিম জমিদার রায় বুল্লারের অধীনে চাকরি করতেন।

তথ্যসূত্র

বহিঃসংযোগ 
 dhangurunanak!
 শ্রী গুরু নানক দেবজীর চিরন্তন মহিমা
 Max Arthur MacAuliff, The Sikh Religion, Vol 1, (The Life of Guru Nanak Dev Ji), Oxford University Press, 1909.
 Allaboutsikhs.com
 Sikh-History.com
 Satguru Nanak Dev Ji In Baghdad
 Satguru Nanak Dev Ji Biography
 Learn more about the founder of Sikhism, Sri Guru Nanak Dev Ji
 Biography of Satguru Nanak Dev Ji, with Pictures
 Satguru Nanak Dev Ji (for Children) - eBook

১৪৬৯-এ জন্ম
১৫৩৯-এ মৃত্যু
ধর্ম প্রবর্তক
শিখ গুরু
পাঞ্জাবি ব্যক্তি
অলৌকিক ক্ষমতাধর
পাঞ্জাবের ইতিহাস
শিখদের ইতিহাস
পাঞ্জাব
১৫শ শতাব্দীর ভারতীয় দার্শনিক
শিখ গুরু

শিখ ধর্মে গুরু সকল জ্ঞানের আধার হিসেবে বিবেচিত হন। শিখ ধর্মের প্রবক্তা হলেন গুরু নানক দেব, যিনি ছিলেন এই ধর্মের প্রথম গুরু। তার পরে আরো নয় জন মানবরূপী গুরু আবির্ভূত হন। একাদশ এবং অন্তিম গুরু কোন মানব নন। দশম গুরু গোবিন্দ সিং পরবর্তী গুরু হিসেবে গুরু গ্রন্থ সাহিব নামক শিখ ধর্মের পবিত্র গ্রন্থকে একাদশ গুরুর মর্যাদা দান করেন। শিখ ধর্মাবলম্বীরা গুরুদের শিক্ষা অনুসরণ করে থাকেন এবং তারা বিশ্বাসকরে থাকেন যে, এই শিক্ষাগুলিকে মনে রেখে তারা মুক্তিলাভ করতে সক্ষম হন।

গুরুদের তালিকা

জীবনকাল

গুরুদের বংশ তালিকা

তথ্যসূত্র 

শিখ গুরু
হাঙ্গর

হাঙ্গর বা হাঙর (ইংরেজি: Shark) তরুণাস্থিবিশিষ্ট এক ধরনের সামুদ্রিক মাছের প্রায় ২২৫টি প্রজাতির জন্য ব্যবহৃত সাধারণ নাম।এদের শরীরে কোনো হাঁড় নেই।পৃথিবীর প্রায় সকল সাগর-মহাসাগরে এদের অস্তিত্ব থাকলেও মূলত গ্রীষ্মমণ্ডলীয় এবং অর্ধ-গ্রীষ্মমণ্ডলীয় অঞ্চলে এদের প্রাচুর্য দেখা যায়। কয়েকটি প্রজাতি সমুদ্র উপকূলে বসবাস করলেও অধিকাংশ গভীর সমুদ্রের উপরের তলে বসবাস করে। গভীর সমুদ্রে বসবাসকারী কিছু প্রজাতি আলোদায়ক অর্থাৎ আলো বিচ্ছুরণ করতে পারে। ধ্বংস এবং পরজীবীর হাত থেকে রক্ষার জন্য এদের দেহত্বকীয় ডেন্টিক্‌ল রয়েছে। এই ডেন্টিক্‌লের কারণে এদের প্রবাহী গতিবিদ্যায়ও প্রভূত সহায়তা হয়ে থাকে। এছাড়া তাদের প্রতিস্থাপনযোগ্য দাঁত রয়েছে। দাঁতগুলো খুব সুন্দর এবং প্রাচীন হাঙ্গরের এই একটি বৈশিষ্ট্যই তাদের মধ্যে রয়েছে। এদের প্রজাতিতে ব্যাপক তারতম্য পরিলক্ষিত হয়। এক হাতের সমান আকারের পিগমি হাঙ্গর রয়েছে, যেমন: Euprotomicrus bispinatus নামক গভীর সমুদ্রের হাঙ্গরের দৈর্ঘ্য মাত্র ২২ সেমি তথা ৯ ইঞ্চি। আবার তিমি হাঙ্গর হল বৃহত্তম মাছ যারা প্রায় ১২ মিটারের (৩৯ ফিট) মত লম্বা হতে পারে। যেমন: Rhincodon typus নামক প্রজাতিটি। Carcharhinus leucas প্রজাতিটি ষাঁড় হাঙ্গর হিসেবে পরিচিত। এই ষাঁড় হাঙ্গরই একমাত্র লবণাক্ত এবং মিঠা - উভয় পানিতে এমনকি ডেল্টার ভিতরেও সাঁতার কাটতে পারে।

গাঠনিক বৈশিষ্ট্য

কঙ্কাল 
হাড়বিশিষ্ট মাছ এবং ভূমিস্থিত মেরুদণ্ডী প্রাণী থেকে হাঙ্গরের কঙ্কাল অনেক পৃথক ধরনের। হাঙ্গর এবং অন্যান্য তরুণাস্থিবিশিষ্ট মাছের (চাঁদা মাছ এবং শংকর মাছ) কঙ্কাল রাবারের মতো তরুণাস্থি দ্বারা গঠিত। তরুণাস্থি এক ধরনের কলা যা হাড়ের থেকে অনেক হালকা এবং নমনীয়। চাঁদা এবং শংকর মাছের মতো হাঙ্গরের চোয়াল ক্রেনিয়ামের সাথে সংযুক্ত নয়। চোয়ালের সমতল পৃষ্ঠ মেরুদণ্ডী এবং গ্রিল আর্চের মতো যার অতিরিক্ত অবলম্বন ও শক্তির দরকার হয়। কারণ শারীরিক পীড়নের অনেকাংশ বহন করতে হয় এই চোয়ালকে। চোয়ালের এই পৃষ্ঠে এক ধরনের ষড়ভূজীয় ক্ষুদ্র তলের স্তর রয়েছে যার নাম "টেসেরি"। এটি মূলত ক্যালসিয়াম লবণের কেলাসিত ব্লকের সমন্বয়ে গঠিত একটি মোজাইকের মত। এই মোজাইক এই অঞ্চলে বিশেষ শক্তি যুগিয়ে থাকে যা হাড়বিশিষ্ট মাছের চেয়ে বেশি।

সাধারণত হাঙ্গরের চোয়ালে টেসেরির কেবল একটি স্তর থাকে। কিন্তু বৃহৎ নমুনা বিশ্লেষণ করে দেখা গেছে, তাদের ক্ষেত্রে (যেমন: ষাঁড় হাঙ্গর, বাঘ হাঙ্গর এবং বৃহৎ সাদা হাঙ্গর) শরীরের আকারের উপর নির্ভর করে দুই বা ততোধিক স্তর থাকতে পারে। একটি বৃহৎ সাদা হাঙ্গরের চোয়ালে এমনকি পাঁচটি স্তর পাওয়া গিয়েছিল। এদের রস্ট্রামের (ঠোঁটের) তরুণাস্থি শক্তির প্রভাব শোষণের জন্য অনেকটা স্পঞ্জি এবং নমনীয় হতে পারে। এদের ডানার কঙ্কাল অনেক দীর্ঘ এবং এক ধরনের নরম ও অবিচ্ছিন্ন রশ্মি দ্বারা ঠেস দেয়া থাকে। এই রশ্মির নাম সেরাটোট্রিকিয়া। চুল এবং পালকের মধ্যে শৃঙ্গের মত কঠিন কেরাটিন সজ্জিত করে গঠিত স্থিতিস্থাপক প্রোটিনের ফিলামেন্ট থাকে। পুরুষ হাঙ্গরের পেলভিক ডানার ভিতরের অংশ পরিবর্তিত হয়ে এক জোড়া সিগার বা সসেজে পরিণত হয়েছে। এরাই জননাঙ্গ গঠন করে যার অপর নাম "ক্ল্যাসপার"। ক্ল্যাসপারের মাধ্যমেই অন্তর্নিষেক সাধিত হয়।

শ্বসন

প্লবতা

তথ্যসূত্র

বহিঃসংযোগ 
 শার্ক রিসার্চ ইনস্টিটিউট
 হাঙ্গর সংরক্ষণ 
 গ্রিনল্যান্ড হাঙ্গর এবং এলাসমোব্রাঞ্চ শিক্ষা ও গবেষণা গ্রুপ
 আন্তর্জাতিক হাঙ্গর আক্রমণ ফাইল
 শার্ক ট্রাস্ট অরগানাইজেশন
 ReefQuest সেন্টার ফর শার্ক রিসার্চ
 ECOCEAN Whale শার্ক ফটো আইডেন্টিফিকেশন লাইব্রেরি 
 হাঙ্গরের ছবি 
 হাঙ্গরের ছবির গ্যালারি
 হাঙ্গরবিদ্যা
 সকল জানা হাঙ্গরের প্রজাতির তালিকা

হাঙ্গর
জরায়ুজ মাছ
বাণিজ্যিক মাছ
খাদ্যশিকারী প্রাণী
হিদেকি ইউকাওয়া

হিদেকি ইউকাওয়া (湯川 秀樹, জানুয়ারি ২৩, ১৯০৭ – সেপ্টেম্বর ৮, ১৯৮১) একজন জাপানী তাত্ত্বিক পদার্থবিজ্ঞানী এবং প্রথম জাপানী নোবেল পুরস্কার বিজয়ী। তাত্ত্বিক পদার্থবিজ্ঞানের একটি উল্লেখযোগ্য ক্ষেত্রে হচ্ছে মৌলিক কণা। এই কণা নিয়ে গবেষণার ক্ষেত্রে তিনি বিশেষ অবদান রাখেন। মেসন এবং পাইওন কণার আবিষ্কারে তার অবদান অনস্বীকার্য। তিনি ১৯৪৯ সালে পদার্থবিজ্ঞানে নোবেল পুরস্কার লাভ করেন।

জীবনী 
ইউকাওয়া জাপানের টোকিও শহরে জন্মগ্রহণ করেন। ১৯২৯ সালে তিনি কিয়োটো বিশ্ববিদ্যালয় থেকে ডিগ্রী লাভ করেন এবং এরপর ৪ বছর সে বিশ্ববিদ্যালয়েই প্রভাষক হিসেবে শিক্ষকতা করেন। স্নাতক সম্পন্ন করার পর তিনি তাত্ত্বিক পদার্থবিজ্ঞান বিশেষত মৌলিক কণার বিজ্ঞানে বিশেষ আগ্রহী হয়ে উঠেন। ১৯৩২ সালে তিনি সুমিকে বিয়ে করেন এবং তাদের সংসারে দুই সন্তানের জন্ম হয় যাদের নাম যথাক্রমে হারুমি ও তাকাকি। ১৯৩৩ সালে মাত্র ২৬ বছর বয়সে তিনি ওসাকা বিশ্ববিদ্যালয়ের সহকারী অধ্যাপকের পদ পান এবং পরবর্তীকালে অধ্যাপক হিসেবে কাজ শুরু করেন।

১৯৩৫ সালে তিনি মেসন কণা বিষয়ে তার তত্ত্ব প্রকাশ করেন যাকে তিনি প্রোটন এবং নিউট্রনের মধ্যে ক্রিয়াশীল একটি কণা হিসেবে আখ্যায়িত করেন। মৌলিক কণার গবেষণার ইতিহাসে এটি একটি বিখ্যাত আবিষ্কার। ১৯৪০ সালে তিনি কিয়োটো বিশ্ববিদ্যালয়ের অধ্যাপক মনোনীত হন। এই সালেই তিনি জাপান একাডেমির ইম্পেরিয়াল পুরস্কার লাভ করেন এবং প্রায় একই সময়ে জাপান সরকারের কাছ থেকে ডেকোরেশন অফ কালচারাল মেরিট সম্মানে ভূষিত হন। ১৯৪৯ সালে কলাম্বিয়া বিশ্ববিদ্যালয়ের অধ্যাপক মনোনীত হন এবং একই সালে লাভ করেন পদার্থবিজ্ঞানে নোবেল পুরস্কার। ১৯৪৭ সালে সেসিল পাওয়েল ইউকাওয়া কর্তৃক প্রস্তাবিত পাইওন-এর অস্তিত্ব প্রমাণ করেছিলেন। এরই সূত্র ধরে তাকে নোবেল পুরস্কার দেয়া হয়। এছাড়াও ইউকাওয়া কে-ক্যাপচার বিষয়ে ভবিষ্যদ্বাণী করেছিলেন। এক্ষেত্রে তিনি বলেছিলেন, নিউক্লিয়াসের মাধ্যমে হাইড্রোজেনের ইলেকট্রনের নিম্ন শক্তির শোষণ ঘটে।

বহিঃসংযোগ 

 হিদেকি ইউকাওয়ার জীবনী 
 তার সম্পর্কে কিছু কথা
 নিউক্লিয় শক্তির তাত্ত্বিক গবেষণার মাধ্যমে তার করা মেসন সম্পর্কিত ভবিষ্যদ্বাণী

১৯০৭-এ জন্ম
১৯৮১-এ মৃত্যু
তাত্ত্বিক পদার্থবিজ্ঞানী
জাপানি পদার্থবিজ্ঞানী
নোবেল বিজয়ী পদার্থবিজ্ঞানী
জাপানি নোবেল বিজয়ী
কলাম্বিয়া বিশ্ববিদ্যালয়ের শিক্ষক
কিয়োতো বিশ্ববিদ্যালয়ের প্রাক্তন শিক্ষার্থী
টোকিও বিশ্ববিদ্যালয় অনুষদ
আমেরিকান ফিজিক্যাল সোসাইটির বিশিষ্ট সভ্য
রয়েল সোসাইটি অব এডিনবার্গের সভ্য
রয়েল সোসাইটির বিদেশি সদস্য
মার্কিন ফিলোসফিক্যাল সোসাইটির সদস্য
ওসাকা বিশ্ববিদ্যালয়ের প্রাক্তন শিক্ষার্থী
কণা পদার্থবিজ্ঞানী